**Овластување полномошници**

Секој акционер може да овласти со полномошно друго физичко или правно лице како свој полномошник да гласа со писмена коресподенција или електронски на Собранието.

Полномошното се издава во писмена форма со пополнување на образецот за гласање преку полномошник.

Полномошното мора да содржи комплетни податоци за идентитетот на акционерот и полномошникот, и тоа:

* За акционерот - пополнето целосно име и презиме, своерачен потпис и ЕМБГ на акционер физичко лице, односно назив, седиште, печат, ЕМБС, целосно име и презиме и своерачен потпис на законскиот застапник на акционер правно лице,
* За полномошникот - целосно име, презиме и ЕМБГ за полномошник физичко лице, односно назив, седиште, ЕМБС целосно име и презиме и своерачен потпис на законскиот застапник на полномошник правно лице.

Акционерите се должни веднаш да го известат Друштвото за секое дадено полномошно со доставување на копија од целосно пополнет образец, на еден од следните начини:

* По електронски пат на адреса: tkpoffice@tkprilep.com.mk, кога се доставува копија во скенирана форма,
* По писмен пат на адреса:

Тутунски комбинат АД Прилеп

ул.Прилепски бранители бр.85

7 500 Прилеп

Со назнака „за Годишно собрание 2023 година“

Друштвото може да бара дополнително утврдување на личниот идентитет на акционерот како услов за уважување на полномошното, како и верификација на дадените инструкции за гласање.

За полномошници на Собранието можат да бидат назначени и лица кај кои постои конфликт на интерес согласно Законот за трговски друштва, под услов ако полномошниците:

* Претходно им обелодениле на акционерите дека кај нив има конфликт на интерес и
* Добиле конкретни инструкции за гласање во писмена форма од акционерите од кои се овластени да бидат нивни полномошници за секоја предложена точка за гласање по точките на дневниот ред на седницата на Собранието.

Друштвото на својата интернет страница ќе го објави идентитетот на назначените полномошници кај кои постои конфликт на интерес.

Обрасци за гласање преку полномошник:

* Образец за гласање преку полномошник на акционери - физички лица
* Образец за гласање преку полномошник на акционери - правни лица
* Пример на пополнет Образец за гласање преку полномошник